
Eselamu alejkum molim vas da mi odgovorite smijel se u namazu kad ućimo sure preskakati redosljed i li se treba pridržavati Allah vas nagradio


* 
* 
* 
* 
* 
* 
* 

 
Je li dozvoljeno učiti sure bez redosljeda?

Alejkumusselam. Pohvalno je da se pridržavamo redoslijeda i da na drugom rekatu ne učimo suru koja je prije te sure koju smo proučili, nego da učimo neku koja je iza nje. Ovog redoslijeda pohvalno se držati po 4 pravne škole (hanefijskoj, malikijskoj, šafijskoj i hanbelijskoj). Čak je odstupanje od tog redoslijeda i pokuđeno kako stoji u hanefijskom djelu “Reddul-Muhtar”. Ako bi se odstupilo od tog redoslijeda, ***[namaz](https://pitajucene.com/search/Namaz/questions/ "Pretraži pitanja o namazu")*** bi bio ispravan, jer je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, na jednom od namaza učio Bekaru, nakon toga Nisa, pa se vratio na Ali Imran. (Muslim, 772). Međutim, kako kaže šejh Abdul-Kerim El-Hudajr (<https://www.youtube.com/watch?v=Y-wYV5gaAqM>) : “Oni koji smatraju pokuđenim nepridržavanje redoslijeda, kažu da je ovo Poslanik, sallallahu alejhi ve sellem, uradio prije zadnjeg učenja u kojem je proučio Kur’an po redoslijedu kakav je danas. Nema sumnje da je najpreče pridržavati se redoslijeda koji je u Mushafu.”




Video iz odgovora


